AC Oulu

**AC Oulu** (**ACO**) on oululainen vuonna 2002 perustettu jalkapalloseura, joka pelaa kaudella 2025 Veikkausliigassa. Se pelaa kotiottelunsa Raatin stadionilla. Seuran tunnusväri on laivastonsininen.

AC Oulu on pelannut Veikkausliigaa kaudesta 2021 lähtien voitettuaan Ykkösen. Aikaisemmin seura on pelannut Veikkausliigassa kaksi kautta (2007 ja 2010) sekä yhteensä 16 kautta Ykkösessä (nyk. Ykkösliiga). Suomen Cupissa AC Oulu on edennyt parhaimmillaan puolivälieriin (2007 ja 2015). AC Oulu on OTP:n, OPS:n ja FC Oulun jälkeen neljäs oululaisseura, joka on pelannut jalkapallon pääsarjassa.

Seurasta on vuodesta 2018 omistanut suuren osuuden yrittäjä Tomi Kaismo. Seuralla on toimintaa jalkapallon lisäksi myös lentopallossa (AC Oulu Volley) ja koripallossa (AC Oulu Basket).

AC Oulun reservijoukkue OLS pelaa Kakkosessa.

## Historia

1990-luku oli oululaiselle jalkapallolle synkkä aika, kun OTP, OPS ja FC Oulu joutuivat lopettamaan edustusjoukkueen toiminnan taloudellisten vaikeuksien vuoksi. Vuosituhannen vaihteessa Oulun ykkösseuraksi nousi Tervarit, joka kuitenkin ajautui myös talousvaikeuksiin.

Syyskuussa 2002 neljä oululaisseurojen puheenjohtajaa – Matti Heikkinen (OPS), Tarmo Kouva (Tervarit), Lauri Malm (OTP) ja Seppo Rounaja (OLS) – ilmoittivat päätöksestä perustaa Ouluun uusi jalkapalloseura. He olivat kypsytelleet asiaa epävirallisesti runsaan vuoden. Suomen Palloliitto myönsi uuden seuran taustaorganisaatiolle Oulun Edustusjalkapallo ry kaudeksi 2003 Tervareiden sarjapaikan Ykkösestä sillä ehdolla, että se maksaa Tervareiden 150&nbsp;000 euron velat.  Seuran nimeksi valittiin nimikilpailun jälkeen AC Oulu, ja Miika Juntunen alkoi hoitaa seurajohtajan tehtäviä.

### Oulun paluu liigakartalle (2003–2007)

AC Oulun ensimmäiseksi päävalmentajaksi nimitettiin Ari Härkönen, ja pelaajarunko koottiin Tervareiden edellisen kauden pelaajista. Ainoa Oulun ulkopuolelta tullut pelaaja oli brasilialainen Jeferson Pires. Ensimmäisen sarjaottelun AC Oulu pelasi 16. toukokuuta 2003 TP-47:ää vastaan. Castrenin kentällä pelattu ottelu päättyi maalittomaan tasapeliin. Ensimmäisen kauden tavoite oli sarjan kärkisijat, mutta joukkue sijoittui lopulta kahdeksanneksi. 

Toisen kauden 2004 tavoitteeksi asetettiin liiganousu, ja seuraa vahvistettiin liigassa pelanneiden Marko Koivurannan ja Jani Sipilän sopimuksilla. Pelaajaliikenne oli loppukauden aikana runsasta, ja kesällä joukkueessa kävi useita ulkomaalaispelaajia. Joukkue hyytyi loppukaudesta ja sijoittui viidenneksi.

Kaudelle 2005 päävalmentajaksi tuli Steven Polack. AC Oulu lähti kauteen Ykkösen suurimmalla budjetilla ja joukkuetta vahvistettiin muun muassa Mike Peltolalla ja Pertti Lehtosella sekä brasilialaisilla Vitãolla ja Rafinhalla.  Kausi oli kuitenkin lähes katastrofaalinen, ja Polack erotettiin elokuussa. Joukkue vältti putoamiskarsinnat lopulta vain yhden pisteen erolla ja sijoittui kymmenenneksi. Kausi 2005 oli myös taloudellisesti tappiollinen.

Kaudelle 2006 päävalmentajaksi tuli Harri Kampman. Joukkueeseen saapui myös 61 A-maaottelua pelannut Mika Nurmela. Kauden ensimmäisen puoliskon jälkeen joukkue oli sarjassa keskikastissa, mutta heinäkuun lopulla alkoi voittoputki, joka nosti joukkueen taistelemaan sarjan kärkisijoista. Viimeisen kierroksen ottelu AC Oulu–Atlantis päättyi 2–0 voittoon, ja ennätysyleisö (4&nbsp;717) sai todistaa oululaisen jalkapallon paluun liigakartalle 12 vuoden tauon jälkeen.

Kampman jatkoi myös kaudella 2007, jolloin AC Oulu pelasi Veikkausliigassa. Vaihtuvuus joukkueessa oli suurta, ja AC Oulu kasvatti budjettiaan 800&nbsp;000 euroon. Kauden alku sujui pirteästi, ja joukkue voitti muun muassa hallitsevan mestarin Tampere Unitedin 2-0. Sitä seurasi kuitenkin pitkä voitoton jakso, ja joukkue putosi lopulta liigan viimeiseksi. Vaihtuvuus pelaajistossa oli suurta myös kauden aikana. Joukkue keräsi parhaimmillaan yli 4&nbsp;000 katsojaa, ja yleisökeskiarvo oli 2&nbsp;725. Tappiota kertyi kuitenkin yli 400&nbsp;000 euroa.

### Malisen johdolla ylös ja alas (2008–2012)

Putoamisen jälkeen päävalmentajaksi nimitettiin Juha Malinen. Edellisen kauden joukkue hajosi, ja runkopelaajista jatkoivat vain Antti Pehkonen ja Dominic Yobe. Budjetti pieneni 500&nbsp;000 euroon. Kausi 2008 päättyi neljänteen sijaan. Kilpailutoiminta siirtyi vuoden 2009 alusta Oulun Edustusjalkapallo AC Oulu ry:ltä uudelle osakeyhtiölle, AC Oulu Oy:lle.

Kaudella 2009 joukkueeseen liittyivät muun muassa Juha Majava ja Frank Jonke. Kausi alkoi tavoitteiden mukaisesti, ja AC Oulu johti sarjaa puolivälissä. Loppukesästä joukkue sai vielä vahvistuksia, kun Jarkko Hurme ja Toni Kolehmainen palasivat ulkomailta. Ykkösen voitto ja liiganousu varmistuivat ennen viimeistä kierrosta.

Toiseen Veikkausliiga-kauteen 2010 AC Oulu lähti pitkälti edellisellä kaudella sarjan voittaneella joukkueella. Malisen sopimusta jatkettiin kauden 2012 loppuun. Joukkue aloitti kauden hyvin, mutta heinäkuu oli synkkä ja joukkue valui putoamistaisteluun. Myös talous oli heikko, ja elokuussa järjestettiin kriisikokous, jossa kerrottiin loppukauden olevan vaarassa ilman taloudellista apua. Viimeisellä kierroksella joukkue varmisti sarjapaikkansa voittamalla FF Jaron 2–1.  Kauden jälkeen paljastui, että Dominic ja Donewell Yobe olivat mukana Veikkausliigan sopupeliskandaalissa.

Kaudeksi 2011 toimitusjohtajaksi valittiin Kimmo Piispanen ja puheenjohtajaksi Arto Oja. Seura ei kuitenkaan saanut liigalisenssiä taloudellisten ongelmien vuoksi ja pudotettiin Ykköseen. Useat pelaajat jättivät joukkueen, ja budjettia jouduttiin leikkaamaan noin kolmanneksella. AC Oulu siirtyi pelaamaan uudistetulle Raatin stadionille, mutta jäi sarjassa lopulta kolmanneksi. Randy Edwini-Bonsu teki seuran yhden kauden maaliennätyksen 16 maalilla.

Kaudella 2012 seuraan saapui uusi toimitusjohtaja Petteri Haapala, ja tavoitteena oli talouden tasapainottaminen. Syyskuussa päävalmentaja Malinen siirtyi FC Hakan päävalmentajaksi ja kakkosvalmentaja Rauno Ojanen nousi päävalmentajaksi. AC Oulu sijoittui heikon kauden päätteeksi vasta kuudenneksi.

### Talouden ehdoilla Ykkösessä (2013–2017)

Rauno Ojanen jatkoi päävalmentajana kaudella 2013. Seura jatkoi talouden tasapainottamista menojen leikkaamisella ja kauteen lähdettiin 450&nbsp;000 euron budjetilla. Joukkuetta vahvistettiin pääasiassa nuorilla oululaispelaajilla. Kolmatta kautta pelatut paikallisottelut OPS vastaan olivat edelleen kauden kohokohtia. AC Oulu paransi sarjasijoitustaan ja oli sarjassa viides. Tilikauden tappio jäi ensimmäistä kertaa alle 100&nbsp;000 euron.

Ojanen jatkoi päävalmentajana myös kaudella 2014. 42-vuotias urheilutoimenjohtaja Mika Nurmela päätti jatkaa pelaajauraansa vielä yhden kauden. Kausi alkoi nihkeästi, mutta lopputuloksena oli 14 ottelun tappioton jakso ja neljäs sija. Mika Nurmela päätti pitkän pelaajauransa kauden jälkeen. AC Oulu Oy teki historiansa ensimmäisen positiivisen tuloksen.

Kaudella 2015 Ojanen jatkoi päävalmentajana kolmen vuoden sopimuksella. Joukkueeseen saapuivat muun muassa liigassa pelanneet Antti Peura, Antti Uimaniemi, Lassi Nurmos ja Alessandro Marzuoli. Kauden Suomen Cupin menestys ja edellisvuoden loppukauden vire nostivat AC Oulun sarjan voittajasuosikiksi. Kausi alkoi kuitenkin heikosti. Joukkue pelasi taas pitkän 11 ottelun tappioiottoman jakson, mutta sijoittui lopulta viidenneksi.

Kaudelle 2016 hankittiin merkittävä vahvistus, kun 61 A-maaottelua pelannut Markus Heikkinen palasi Ouluun. Muita uusia pelaajia olivat muun muassa brasilialaiset Jair Silva, Gabriel Braga ja Gilberto de Souza. Joukkue johti sarjaa 20. kierroksen jälkeen mutta jäi lopulta neljänneksi. Aristote Mboma voitti Ykkösen maalipörssin 18 maalilla. Seuralle kausi oli positiivinen, sillä se onnistui kasvattamaan sekä liikevaihtoa että yleisömäärää.

Markus Heikkinen nimitettiin urheilutoimenjohtajaksi kaudesta 2017 alkaen. Edustusjoukkueen lisäksi seura perusti Vitoseen Villan Pojat -harrastejoukkueen. Kausi 2017 alkoi kolmella voitolla mutta jatkui keskinkertaisesti. Kauden erikoisuuksiin kuuluivat uudelleen pelatut ottelut: kesäkuussa ottelu EIF:ää vastaan tuomarivirheen vuoksi ja paikallisottelu OPS:ia vastaan pommiuhan takia.  AC Oulu sijoittui neljänneksi neljättä kautta peräkkäin. Kauden lopulla ilmoitettiin, ettei Ojasen sopimusta jatketa.

### Tavoitteena nousu kestävältä pohjalta (2018–)

Kaudelle 2018 uudeksi päävalmentajaksi nimitettiin Mika Lähderinne. Uusina pelaajina saapuivat muun muassa Toni Tahvanainen, Aleksi Gullsten, Lassi Nurmos, Juhani Pennanen ja Walter Moore. Seuran puheenjohtajaksi valittiin Ville Puukka ja seurajohtaja Juho Meriläinen nimitettiin toimitusjohtajaksi. AC Oulu asetti viralliseksi tavoitteekseen nousun Veikkausliigaan ja julkisti strategian vuosille 2019-2022. Kausi oli kaksijakoinen: ensimmäisellä puoliskolla joukkue oli vasta seitsemäs, toisella puoliskolla sarjan paras. Sijoitus oli jälleen neljäs. Alvarado Morín voitti Ykkösen maalipörssin 17 maalilla. Kauden päätteeksi Markus Heikkinen lopetti pelaajauransa.

Kaudelle 2019 perustettiin AC Oulu Akatemia, joka aloitti pelaamisen Kolmosessa. Pelaajabudjettia nostettiin ja tavoitteeksi asetettiin nousu. Joukkueeseen saapuivat muun muassa Fugo Segawa, Joni Korhonen, Loorents Hertsi ja Juho Mäkelä. Joukkue nousi sarjan ennakkosuosikiksi. Alle odotusten mennyt alkukausi johti kuitenkin päävalmentaja Lähderinteen potkuihin, ja kakkosvalmentaja Rauno Ojanen siirtyi päävalmentajaksi.  Joukkue menetti mahdollisuudet nousuun, ja kausi päättyi seitsemänteen sijaan. Heikko urheilullinen tulos veti myös taloudellisen tuloksen tappiolliseksi, mutta liikevaihto kasvoi 574&nbsp;000 euroon (+22&nbsp;%).

## Seuratunnukset
### Seuravaakunat
AC Oulun alkuperäinen seuratunnus on vuodelta 2002. AC Oulu perustettiin Oulun Luistinseuran, Oulun Palloseuran, Oulun Työväen Palloilijoiden sekä Tervareiden fuusiona ja perustajaseurat esiintyivät seuratunnuksessa eri värisinä renkaina. Musta edusti Tervareita, punainen OTP:tä, sininen OPS:ää ja keltainen OLS:ia.

Seuravaakunaa uudistettiin ensimmäisellä liigakaudella, jolloin otettiin käyttöön laivastonsininen vaakunakilpitaustainen seuravaakuna. Uudessa seuravaakunassa on vaakunakilven keskellä V-kirjaimen muotoinen tunnus. V-tunnus ilmaisee voittoa, voimaa ja iskevyyttä. AC Oulun kirjoitustyyli puolestaan ilmaiseen liikettä eteenpäin. Seuravaakunan on suunnitellut markkinointitoimisto Incognito. Seuravaakunan suunnittelijan mukaan uudella vaakunalla oli tarkoitus saada aikaan yksinkertainen moderni ja dynaaminen ilme, joka vastaa urheilumerkkejä.


Tiedosto:AC Oulun logo (vanha).svg|ACO:n logo vuosina 2003–2006.
Tiedosto:AC Oulu logo.svg|ACO:n logo vuodesta 2007.
Tiedosto:AC Oulu logo 2017.svg|ACO:n logo vuodesta 2017.


### Värit
AC Oulun ensimmäiset peliasut olivat väritykseltään kokosiniset. Peliasun värit uudistettiin ensimmäiselle liigakaudelle 2007, jolloin pelipaitojen väri vaihdettiin laivastonsiniseksi ja shortsien väri valkoiseksi. Nykyisin AC Oulun kotipeliasut muodostuvat edelleen laivastonsinisen ja valkoisen yhdistelmästä. Vieraspeliasu on kokonaan keltainen.

## Stadion

AC Oulu pelaa kotiottelunsa Oulun Koskikeskuksessa Raatinsaarella sijaitsevalla Raatin stadionilla, joka avattiin vuonna 1953. Vanha stadion purettiin vuonna 2009 ja uusi stadion valmistui osana Raatin liikuntakeskuksen perusparannusta vuonna 2011. AC Oulu on pelannut stadionilla kaudesta 2011 alkaen.

Raatin stadionin pääkatsomossa on 2&nbsp;280 kuppi-istuinpaikkaa sekä modernit VIP-tilat aitioineen. Nykyinen pääkatsomo valmistui vuonna 2011 ja se sisältää lämmitetyt yleisö- ja sosiaalitilat sekä oleskelutiloina toimivat käytävätilat. Pääkatsomossa on myös Oulun kaupungin liikuntaviraston tiloja.

Aurinkokatsomossa on 2&nbsp;112 kuppi-istuinpaikkaa. Nykyinen aurinkokatsomo valmistui vuonna 2011 ja kuppi-istuimet asennettiin vuonna 2014. Aurinkokatsomolla on omat sisäänkäynnit ja sosiaalitilat. Kentän päädyissä on optio siirrettäville katsomoille. Raatin kenttäalustana on lämmitettävä kansainväliset mitat (105 × 68 metriä) täyttävä luonnonnurmi. Nurmi on Suomen pohjoisin lämmitettävä siirtonurmi.

AC Oulu pelasi kaudet 2003–2010 kotiottelunsa Castrenin kentällä. Lokakuussa 2020 AC Oulu julkisti suunnitelmat oman 5&nbsp;000-paikkaisen jalkapallostadionin rakentamisesta Heinäpään urheilukeskukseen. Hankkeen kustannusarvio on 13 miljoonaa euroa.

Talvikaudella kotikenttänä toimii vuonna 2007 valmistunut Heinäpään jalkapallohalli, jonka kapasiteetti on 630 katsojaa. AC Oulun ja OLS:n oma jalkapallohalli valmistui vuonna 2020.

## Kannattajat

AC Oulun kannattajaryhmä sai alkunsa vuonna 2006, kun joukko oululaisia jalkapalloihmisiä kokoontui miettimään miten AC Oulun otteluiden tunnelmaa voisi parantaa. Ensimmäisten kausien aikana kentän laidalla vaikuttanut AC Oulu Fanatiks oli hajoamassa ympäri Suomea. Saman vuoden keväällä myös laajemman joukon kiinnostus kannattajatoimintaa kohtaan alkoi nousta ja ensimmäisen kerran Sinitähdet-ryhmä kokoontui isommalla joukolla kesäkuussa 2006 AC Oulun vierasotteluun Rovaniemellä. Alkuun toiminta oli vapaamuotoista, mutta myöhemmin taustat on organisoitu yhdistysmuotoon. Alkuvuodesta 2007 myös pääkaupunkiseudulta alkoi löytyä AC Oulusta ja jalkapallosta kiinnostuneita ihmisiä, ja kesän ja syksyn aikana Sinitähdille muodostui Etelä-Suomen alajaosto Etelän Pellet. Vuodesta 2013 alkaen kannattajaryhmä on tunnettu AC Oulun kannattajat -nimellä, ja sen toiminnassa on mukana aktiiveja 40–50 henkeä.

## Organisaatio ja talous

AC Oulun toiminnasta kaudet 2003–2008 vastasi *Oulun Edustusjalkapallo AC Oulu ry*, jonka puheenjohtajana toimi Matti Heikkinen. AC Oulun managerina 2003–2006 toimi Miika Juntunen ja toiminnanjohtajana 2007–2008 Markus Kalmari. AC Oulu yhtiöitettiin ja toiminta siirrettiin kaudesta 2009 alkaen *AC Oulu Oy:lle*.

Kaudella 2025–26 AC Oulu laajentaa toimintaansa lentopalloon. AC Oulu Volley Oy tiedotti helmikuussa 2025 vuokranneensa sarjapaikan Oulun Kisko ry:ltä kaudesta 2025-26 alkaen pitkällä sopimuksella. Kisko pelasi kauden 2024-25 toiseksi korkeimmalla tasolla eli 1-sarjassa. AC Oulu Volley ilmoitti tavoitteekseen saada paikan Mestaruusliigaan kaudeksi 2025-26.

### AC Oulu Oy

**Hallitus**
* Tomi Kaismo, puheenjohtaja (2022–)
* Timo Kalermo, varapuheenjohtaja
* Marko Hiltunen
* Ville Puukka
* Paavo Karjalainen
* Seppo Klemettilä
* Sami Leikas
* Kalle Pyrhönen
* Timo Salmi

Hallituksen puheenjohtajana toimi vuodet 2009–2010 Teijo Hildén, 2011 Sakari Huikuri, 2012–2017 Arto Oja ja 2018-2022 Ville Puukka.

**Toimitusjohtaja**
* Jani Kotikangas (2024–)
* vt. Toimitusjohtaja Hanna Väänänen (2022–2024)
* Juho Meriläinen (2018–2022)

Toimitusjohtajana toimi vuodet 2009–2010 Harri Kynnös, 2011 Kimmo Piispanen ja 2012 Petteri Haapala. AC Oulu Oy:llä ei ollut päätoimista toimitusjohtajaa vuonna 2013. Seuran operatiivisesta johdosta vastasi vuodet 2014–2018 seurajohtajana toiminut Juho Meriläinen, joka toimi toimitusjohtaja vuoteen 2022 asti.

**Urheilutoimenjohtaja**
* Markus Heikkinen (2017–)

Urheilutoimenjohtajana toimi vuodet 2009–2014 Mika Nurmela ja managerina 2014–2016 Timo Kalermo.

### Talouden tunnusluvut

Lähde: Finder

## Pelaajat ja valmentajat

### Nykyinen joukkue

*Tilanne 2. huhtikuuta 2025.*

### Valmennus ja taustat
* **Päävalmentaja:**  Mikko Isokangas
* **Valmentaja:**  Mikko Lignell
* **Valmentaja:**  Rafinha
* **Maalivahtivalmentaja:**  Jani Luukkonen
* **Fysiikkavalmentaja:**  Luke Robertson
* **Joukkueenjohtaja:**  Pasi Moilanen
* **Huoltaja:**  Juha Mäkivierikko
* **Huoltaja:**  Heikki Yhtiö

### Entiset pelaajat

AC Oulua on edustanut sarjaotteluissa yhteensä 212 pelaajaa.

### Kapteenit

* Aki Karppanen (2003)
* Jani Sipilä (2004)
* Mike Peltola (2005–2006)
* Janne Hietanen (2007)

* Antti Pehkonen (2008–2010)
* Dominic Yobe (2010)
* Jani Kauppila (2011–2012)
* Lassi Nurmos (2013, 2016, 2018–2021)

* Pekka Räisänen (2014)
* Tuure Siira (2015)
* David Ramadingaye (2017)

### Entiset päävalmentajat

**Edustusjoukkue:**
* Ari Härkönen (2003–2004)
* Steven Polack (2005)
* Harri Kampman (2006–2007)
* Juha Malinen (2008–2012)
* Rauno Ojanen (2013–2017)
* Mika Lähderinne (2018–2019)
* Rauno Ojanen (2019)

**A-juniorit:**
* Matti Sorvoja (2016)
* Pekka Ukonmaanaho (2017)

**AC Oulu 2:**
* Tapio Haapaniemi (2019–2020)

### Hall of Fame
AC Oulun kotiotteluiden yhteydessä on julkistettu pelaajia oululaisen jalkapallon Hall of Fameen.

* Seppo Kilponen
* Eero Virkkunen
* Aki Lahtinen
* Eelis Perttunen

* Olli Köykkä
* Seppo Pyykkö
* Esko Kemi
* Teppo Heikkinen

* Miika Juntunen
* Tapani Sahlström
* Ville Nylund
* Panu Toivonen

* Juha Annunen
* Antti Niemi
* Mika Nurmela

### Muut joukkueet ja juniorit

**Reservijoukkue**

AC Oulun reservijoukkue OLS pelaa Kakkosessa. OLS:in edustusjoukkue siirtyi AC Oulu Oy:n hallintaan kaudesta 2021 alkaen. AC Oulu perusti oman reservijoukkueen kaudelle 2019 nimellä AC Oulu Akatemia. Kaudella 2020 reservijoukkueen nimi oli AC Oulu 2. Kolmosessa pelannut AC Oulu 2 sulautui kaudella 2021 Kakkosessa pelaavaan OLS:iin.

**Juniorit**

OLS:in B-juniorijoukkue siirtyi AC Oulu Oy:n hallintaan kaudesta 2021 alkaen ja se toimii seurojen yhteisjoukkueena nimellä AC Oulu/OLS. OLS ry vastaa yhteisen pelaajaputken alkupäästä C-junioreihin saakka.

AC Oululla oli A-juniorijoukkue kausina 2016–2017, mutta sen toiminta loppui kahden kauden jälkeen.

**Valmentajat**

**OLS:**
* Päävalmentaja: Mikko Mannila (2024– )
* Huoltaja: Miko Mäkivierikko

** AC Oulu/OLS B:**
* Päävalmentaja: Teuvo Palkki (2021– )
* Valmentaja: Teemu Koski
* Valmentaja: Olli Kyösti

## Saavutukset ja ennätykset

### Saavutukset

* Veikkausliiga:
** Paras sijoitus: 7. (2022, 2023)

* Ykkönen:
** Mestaruus (2): 2009, 2020
** Hopea (1): 2006
** Pronssi (1): 2011

* Suomen Cup:
** Paras sijoitus: puolivälierät (2007, 2015)

* Liigacup:
** Hopea (1): 2023

### Seuraennätykset

**Pelaajat**

**Ottelut**

* Eniten otteluita kaikissa kilpailuissa: Janne Hietanen, 224
* Eniten sarjaotteluita: Janne Hietanen, 196
* Nuorin pelaaja: Niklas Jokelainen, 15 vuotta ja 1 kuukausi 1 päivä (vs. PK-35 Vantaa, Ykkönen, 2. toukokuuta 2015)
* Vanhin pelaaja: Mika Nurmela, 42 vuotta ja 9 kuukautta 8 päivää (vs. JJK, Ykkönen, 4. lokakuuta 2014)

**Eniten otteluita**

*Tilanne kauden 2021 jälkeen.*

*Nykyiset pelaajat lihavoituna.*

**Maalit**

* Eniten maaleja kaikissa kilpailuissa: Dritan Stafsula, 54
* Eniten maaleja sarjaotteluissa: Dritan Stafsula, 45
* Eniten maaleja sarjaotteluissa yhden kauden aikana: Aristote Mboma, 18
* Eniten maaleja yhdessä ottelussa: 4
** Dragan Pejić vs. PP-70, 14. kesäkuuta 2006
** Donewell Yobe vs. FC Kiisto, 9. elokuuta 2009
** Frank Jonke vs. FC Honka, 13. syyskuuta 2010
* Nuorin maalintekijä: Matias Ojala, 16 vuotta ja 4 kuukautta 10 päivää (vs. PK-35 Vantaa, Ykkönen, 10. heinäkuuta 2011)
* Vanhin maalintekijä: Mika Nurmela, 42 vuotta ja 9 kuukautta 2 päivää (vs. Ilves, Ykkönen, 28. syyskuuta 2014)

**Eniten maaleja**

*Tilanne kauden 2021 jälkeen.*

*Nykyiset pelaajat lihavoituna.*

**Joukkue**

**Ensimmäiset ottelut**

* Ensimmäinen ottelu: KuPS–AC Oulu 4–2, harjoitusottelu, 29. tammikuuta 2003
* Ensimmäinen kilpailullinen ottelu: Rovaniemi United–AC Oulu 1–2, Suomen Cup, 3. toukokuuta 2003
* Ensimmäinen sarjaottelu: AC Oulu–TP-47 0–0, Ykkönen, 16. toukokuuta 2003
* Ensimmäinen ottelu Veikkausliigassa: AC Oulu–FC Viikingit 1–1, 21. huhtikuuta 2007
* Ensimmäinen ottelu Raatin stadionilla: AC Oulu–FC Viikingit 2–1, Ykkönen, 18. kesäkuuta 2011

**Voitot**

* Suurin voitto:
:8–0 vs. Piteå IF, harjoitusottelu, 6. maaliskuuta 2010
:8–0 vs. JS Hercules, harjoitusottelu, 21. huhtikuuta 2017
* Suurin voitto sarjaotteluissa:
:7–0 vs. FC Espoo, Ykkönen, 10. syyskuuta 2011
:7–0 vs. FC Viikingit, Ykkönen, 20. syyskuuta 2014
* Eniten voittoja kauden aikana: 16 (kaudella 2009)
* Vähiten voittoja kauden aikana: 5 (kaudella 2007)
* Eniten peräkkäisiä voittoja kauden aikana: 7 (kaudella 2006)

**Tappiot**

* Suurin tappio:
:0–5 vs. VPS, harjoitusottelu, 16. maaliskuuta 2003
:0–5 vs. PP-70, Ykkönen, 18. lokakuuta 2003
:1–6 vs. JJK, Veikkausliiga, 6. heinäkuuta 2010
:0–5 vs. TPS, Veikkausliiga, 22. syyskuuta 2010
:1–6 vs. Ilves, Ykkönen, 1. elokuuta 2013
:1–6 vs. Honka, Veikkausliiga, 27. lokakuuta 2021
* Suurin tappio sarjaotteluissa:
:0–5 vs. PP-70, Ykkönen, 18. lokakuuta 2003
:1–6 vs. JJK, Veikkausliiga, 6. heinäkuuta 2010
:0–5 vs. TPS, Veikkausliiga, 22. syyskuuta 2010
:1–6 vs. Ilves, Ykkönen, 1. elokuuta 2013
:1–6 vs. Honka, Veikkausliiga, 27. lokakuuta 2021
* Eniten tappioita kauden aikana: 17 (kaudella 2021)
* Vähiten tappioita kauden aikana: 2 (kaudella 2020)
* Eniten peräkkäisiä tappioita kauden aikana: 6 (kaudella 2010 ja kaudella 2021)

**Maalit**

* Eniten tehtyjä maaleja kauden aikana: 57 (kaudella 2009)
* Vähiten tehtyjä maaleja kauden aikana: 24 (kaudella 2021)
* Eniten päästettyjä maaleja kauden aikana: 49 (kaudella 2007)
* Vähiten päästettyjä maaleja kauden aikana: 16 (kaudella 2020)

**Pisteet**

* Eniten pisteitä kauden aikana: 53 (kaudella 2009)
* Vähiten pisteitä kauden aikana: 22 (kaudella 2007)

**Yleisömäärät**

* Suurin yleisö kotiottelussa: 4&nbsp;717 vs. Atlantis, Castrenin kenttä, Ykkönen, 21. lokakuuta 2006
* Suurin yleisö kotiottelussa Raatin stadionilla: 4 120 vs. OPS, Ykkönen, 24. heinäkuuta 2013
* Suurin yleisö vierasottelussa: 4&nbsp;007 vs. OPS, Ykkönen, 4. heinäkuuta 2012
* Pienin yleisö kotiottelussa (sarjaottelut): 144 vs. FC Honka, Castrenin kenttä, Ykkönen, 2. lokakuuta 2004

## Tilastot

### Sarjasijoitukset

*Suomen Cup: suluissa kierroksella mukana olleiden joukkueiden määrä.*

### Parhaat maalintekijät

### Yleisömäärät

## Lähteet

## Aiheesta muualla

* AC Oulun virallinen sivusto
* AC Oulun Kannattajien sivusto
* AC Oulun Kannattajien tilastot-sivusto